Пайдаланушылар мен серіктестерге арналған 	№5605-KZ	
	ақпарат	22.09.2025	
Қазақстан. 2025 – 2026 оқу жылына арналған
«Оқу орны жанындағы СОО-ның (Сертификатталған Оқыту Орталығының) үздік сертификатталған оқытушысы»
Қазақстандағы «1С» Өкілдігі «Оқу орны жанындағы СОО-ның (Сертификатталған Оқыту Орталығының) үздік сертификатталған оқытушысы» конкурсын (бұдан әрі – Конкурс) жариялайды. 
Сыйлықтар мен марапаттар: 
•	Оқытушыға ақшалай сыйлық – 1 000 000 теңге.
•	Ең аз ұпай жинағандардың бәріне Конкурсқа қатысушының сертификаты.
•	Ұйымдастырушының сайтында және/немесе өзге де алаңдарында жариялану мүмкіндігі.
Оқу орындары үшін Конкурсқа қатысу артықшылықтары. Оқытушының Конкурсқа қатысуы оқу орындарына республикалық деңгейдегі Орталық жұмысының тиімділігін бағалауға, оқытушылардың уәждемесін және оқу курстарының практикалық бағдарлануын арттыруға, бизнес-ортамен перспективалық ынтымақтастықтың негізін қалауға мүмкіндік береді. 
Оқытушылар үшін Конкурсқа қатысу артықшылықтары:
•	бұл қызықты, оқу процесінде Қазақстанда кеңінен қолданылатын «1С:Предприятие 8» («1С:Кәсіпорын 8») бағдарламалық өнімдерін пайдалану бағыты бойынша білім беру саласындағы білімін бағалауға көмектеседі; 
•	Конкурсқа қатысушылардың конференцияларға қатысуға, іс-шаралар өткізуге және Конкурсты ұйымдастырушылардан консультациялар мен қолдау алуға мүмкіндігі бар; 
•	сыйлық ақшалай баламада беріледі және 1 000 000 теңгені құрайды; 
•	бас жүлде мен награда – өз күшіне деген сенімділік, жаңа білім мен дағдылар, пікірлес адамдармен кездесу. 
Оқу орындарын Конкурстың өткізілуін қолдауға шақырамыз:
•	оқытушыларға Конкурс туралы ақпарат беру; 
•	оқытушыларды қатысуға ынталандыру; 
•	оқытушылардың Конкурсқа байланысты белсенділігін қолдау.

Конкурс «Конкурс туралы ережеге және Бағалау өлшемшарттарына» сәйкес өткізіледі.   
БАЙЛАНЫС ДЕРЕКТЕРІ
 	Қазақстанның ұйымдастыру комитеті: тел.  +7 (7172) 95-42-40 (Астана қаласы), электрондық пошта training@1c.kz. 

2025 – 2026 оқу жылына арналған «Оқу орны жанындағы СОО-ның (Сертификатталған Оқыту Орталығының) үздік сертификатталған оқытушысы» атты
ҚАЗАҚСТАНДЫҚ КОНКУРСТЫ
ӨТКІЗУ ТӘРТІБІ ТУРАЛЫ 
ЕРЕЖЕ
1.	Қазақстан Республикасы, Астана қаласы, Ахмет Байтұрсынов көшесі, № 9 үй, F2 корпусы мекенжайы бойынша орналасқан, Қазақстандағы «1С» сауда маркасының өкілдігі «ИнфоСофтПром» ЖШС «Оқу орны жанындағы СОО-ның (Сертификатталған Оқыту Орталығының) үздік сертификатталған оқытушысы» атты Конкурсты ұйымдастырушы болып табылады. 
2.	Конкурсқа қатысуға СОО (Сертификатталған Оқыту Орталығы) курстарының желісі бойынша оқытушы сертификаты бар аттестатталған оқытушылар шақырылады.
3.	Конкурсқа қатысатын оқытушы өзімен «Жалпы және кәсіптік білім беретін білім беру ұйымдарының білім алушыларын сертификатталған оқыту туралы келісімге» қол қойылған оқу орны жанындағы СОО-ға (Сертификатталған Оқыту Орталығына) бекітілуге тиіс. 
4.	Конкурс 2025 жылғы 01 қыркүйектен бастап 2026 жылғы 29 тамызды қоса алғанға дейін Қазақстан Республикасының аумағында өткізіледі. Бұл ретте Конкурсқа кез келген уақытта, оқытушы СОО оқытушысының сертификатын алғаннан кейін қосылуға болады. Ұпайлар сертификат алған кезден бастап есепке жатқызыла бастайды.    
5.	Қатысуға арналған өтінімдер мына сілтеме арқылы қабылданады: өтінім беру. Өтінімді тексергеннен кейін 5 жұмыс күні ішінде көрсетілген мекенжайға барлық талаптар сақталған жағдайда Конкурсқа қабылданғаны туралы ақпараты бар хат жіберіледі. 
6.	Ұпайларды есепке жазу үшін орындалған жұмыс туралы есептерді training3@1c.kz e-mail-іне жіберу қажет.
7.	Конкурсқа қатысу үшін жоспарланып отырған барлық белсенділіктерді training3@1c.kz электрондық поштасы арқылы ұйымдастырушылармен алдын ала бекітіп алу қажет.
8.	Конкурсқа қатысу тегін.
9.	2024 – 2025 жылғы конкурстың жеңімпазы конкурсқа 3 жыл бойы қатыспайды. 
10.	Жүлделі орын алу үшін ең аз ұпай саны – 60-тан кем емес.
11.	Жыл қорытындысы бойынша жүлдеге табыс салығын Ұйымдастырушы төлейді.
12.	Конкурстың барлық қатысушылары әдеп нормалары мен әділ бәсекелестік қағидаттарын сақтауға тиіс. 
13.	Конкурстың әрбір қатысушысы конкурстық тапсырманы дербес және жеке-дара орындайды.
14.	«Оқу орны жанындағы СОО-ның (Сертификатталған Оқыту Орталығының) үздік сертификатталған оқытушысы» атты Конкурсқа қатыса отырып, қатысушылар туралы ол ақпараттық материалдарды таратуды, аралық есептер мен ұйымдастырушының ресми парақшасындағы жарияланымдарды, Ұйымдастырушының қалауы бойынша дереккөздерде және мақсаттарда қатысушылардың фото- және бейнематериалдарын жариялауды қоса алғанда, Конкурстың шарттарымен өз келісімін растайды. 
15.	Ұйымдастырушы кез келген уақытта Конкурстың шарттарына өзгерістер енгізу немесе Конкурсты тоқтата тұру құқығын өзіне қалдырады. Енгізілген өзгерістер туралы ақпарат қатысушыларға өзгерістер күшіне енгенге дейін 3 (үш) жұмыс күнінен кешіктірмей электрондық хаттарды тарату арқылы хабарланатын болады.
16.	Конкурсты өткізуге және жүлдені алуға байланысты даулы мәселелер туындаған жағдайда Ұйымдастырушы олар бойынша қабылдаған шешім түпкілікті болып табылады және дау айтуға жатпайды. 
17.	«1С» фирмасы сұрау салу бойынша «Оқу орны жанындағы СОО-ның (Сертификатталған Оқыту Орталығының) үздік сертификатталған оқытушысы» атты Конкурсты ұйымдастырушылар туралы ақпаратты растай отырып, ресми хатты ұсынуға дайын. Осы хатты алу үшін training3@1c.kz поштасына хабарласуды сұраймыз.

2025 – 2026 оқу жылына арналған «Оқу орны жанындағы СОО-ның (Сертификатталған Оқыту Орталығының) үздік сертификатталған оқытушысы» атты
КОНКУРСТЫ БАҒАЛАУ ӨЛШЕМШАРТТАРЫ ЖӘНЕ ҰПАЙЛАРДЫ ЕСЕПКЕ ЖАЗУ ЖҮЙЕСІ
Бағалау өлшемшарттары:
1.	Сертификатталған курстарды оқыту құқығына сертификаттың болуы. 
2.	«1С» фирмасының сертификатталған курстары бойынша оқытылған студенттердің саны. 
3.	1С қоғамдастығының дамуына қосқан үлесі. СОО (Сертификатталған Оқыту Орталығы) жұмысын трансляциялау және білім беру ұйымдары арасында 1С білім беруін ілгерілетуге байланысты белсенділіктер. 
4.	Қамқорлығындағы студенттердің «1С:Предприятие 8» («1С:Кәсіпорын 8») бағдарламалық өнімдері бойынша жарыстардың финалына, хакатондарға, чемпионаттарға, конкурстарға және әртүрлі жарыстарға қатысуы. 
5.	Қамқорлығындағы студенттердің «1С:Предприятие 8» («1С:Кәсіпорын 8») бағдарламалық өнімдері бойынша халықаралық конкурстарға, жарыстарға, чемпионаттар мен әртүрлі жарыстарға қатысуы. 
6.	СОО (Сертификатталған Оқыту Орталығы) базасында іс-шараларды, конкурстарды, 1С:Жарыстарды ұйымдастыру.

Ұпайларды есепке жазу жүйесі:
1.	«1С:Предприятие 8» («1С:Кәсіпорын 8») бағдарламалық өнімдері бойынша сертификатталған курстарды оқыту құқығына арналған сертификаттың болуы: 
•	оқыту құқығына арналған 1 сертификат– 10 ұпай;
•	оқыту құқығына арналған 2 және одан көп сертификат – 20 ұпай.

2.	2025 жылғы 01 қыркүйектен 2026 жылғы 29 тамызға дейін «1С» фирмасының сертификатталған курстары бойынша оқытылған студенттердің саны:
•	әрбір оқытылған студент үшін 1 ұпай есепке жазылады
              *Ұпайлар тоқсан сайынғы есептерге сәйкес беріледі.    

3.	1С қоғамдастығының дамуына қосқан үлесі. СОО (Сертификатталған Оқыту Орталығы) жұмысын трансляциялау және білім беру ұйымдары арасында «1С:Предприятие 8» («1С:Кәсіпорын 8») бағдарламалық өнімдері бойынша білім беруді ілгерілетуге байланысты белсенділіктер. 
•	«1С Қазақстан» компаниясының конференцияларына спикер ретінде қатысу – 5 ұпай. 
•	1С-ке байланысты тақырыппен республикалық маңызы бар спикер ретінде конференцияларға қатысу– 10 ұпай.
•	1С-ке байланысты тақырыппен білім беру жүйесі үшін спикер ретінде бөгде іс-шараларға қатысу – 5 ұпай.
               *Ұпайлар әрбір іс-шара үшін есепке жазылады және ұсынылған есептерге, презентацияларға, бейнежазбалар мен фотоесептерге сәйкес беріледі. Презентацияларда «1С» компаниясының логотипі пайдаланылсын. Конкурсты ұйымдастырушыларды жоспарланып отырған белсенділік туралы алдын ала құлақтандыру қажет.  

4.	Қамқорлығындағы студенттердің «1С:Предприятие 8» («1С:Кәсіпорын 8») бағдарламалық өнімдері бойынша жарыстардың финалына, хакатондарға, чемпионаттарға, конкурстар мен әртүрлі жарыстарға қатысуы. 
•	Абсолютті жеңімпаз – 25 ұпай
•	1-орын – 20 ұпай
•	2-орын – 15 ұпай
•	3-орын – 10 ұпай
•	Қатысу – 5 ұпай
*Ұпайлар ұсынылған есептерге, грамоталарға, презентацияларға, бейнежазбалар мен фотоесептерге сәйкес беріледі.     

5.	Қамқорлығындағы студенттердің «1С:Предприятие 8» («1С:Кәсіпорын 8») бағдарламалық өнімдері бойынша халықаралық конкурстарға, жарыстарға, чемпионаттар мен әртүрлі жарыстарға қатысуы:
•	Абсолютті жеңімпаз – 25 ұпай
•	1-орын – 20 ұпай
•	2-орын – 15 ұпай
•	3-орын – 10 ұпай
•	Конкурсқа қатысу – 5 ұпай
*Ұпайлар ұсынылған есептерге, грамоталарға, презентацияларға, бейнежазбалар мен фотоесептерге сәйкес беріледі. 

6.	СОО (Сертификатталған Оқыту Орталығы) базасында іс-шараларды, конкурстарды, 1С:Жарыстарды ұйымдастыру.
•	1С:Жарыстардың өңірлік турын өткізу – 10 ұпай.
•	Облыс деңгейінде 1С:Жарыстардың өңірлік турын өткізу – 25 ұпай.
•	«1С:Предприятие 8» («1С:Кәсіпорын 8») бағдарламалық өнімдері бойынша өзге де конкурстар, іс-шаралар, жетістіктер – 8 ұпай.
 	*Ұпайлар ұсынылған есептерге, бейнежазбалар мен фотоесептерге сәйкес беріледі.    

7.	Жұмыс орнынан анықтаманы растай отырып, студентті 1С:Франчайзи желісінде жұмысқа орналастыру – 15 ұпай.
*Ұпайлар тоқсан сайынғы есептерге сәйкес беріледі.